wickkiey/tamil-wikipedia-chunked huggingface dataset:
# இராணுவ தொழில்நுட்ப நிறுவனம், புனே

## இதனையும் காண்க

- தேசிய பாதுகாப்பு அகாதமி (இந்தியா)
- தேசிய பாதுகாப்புக் கல்லூரி (இந்தியா)
- இந்திய தேசியப் பாதுகாப்புப் பல்கலைக்கழகம்
# பாதுகாப்பு மேலாண்மைக் கல்லூரி

**பாதுகாப்பு மேலாண்மைக் கல்லூரி** (**College of Defence Management**) (**CDM**) இந்தியாவின் தெலங்கானா மாநிலத்தின் செகந்திராபாத் நகரத்தில் செயல்படுகிறது. இந்திய இராணுவத்தின் முப்ப்டை அதிகாரிகளுக்கும் இக்கல்லூரியில் பாதுகாப்புத் துறையில் மேலாண்மைப் பயிற்சி அளிக்கிறது.
இந்திய அரசின் பாதுகாப்புத் துறையின் ஆதரவுடன் இயங்கும் இந்த மேலாண்மைக் கல்லூரி, இந்திய இராணுவ அதிகாரிகளுக்கு அறிவியல் பூர்வமாக பாதுகாப்பு மேலாண்மை அறிவியலில் பயிற்சி வழங்குகிறது.
# பாதுகாப்பு மேலாண்மைக் கல்லூரி

## படிப்புகள் மற்றும் இணைப்புப் பல்கலைகழகம்

உசுமானியா பல்கலைக்கழகத்தின் உறுப்புக் கல்லூரியான இந்த பாதுகாப்பு மேலாண்மைக் கல்லூரி பாதுகாப்பு மேலாண்மைப் படிப்பில் முதுநிலை பட்டப்படிப்பு மற்றும் முனைவர் படிப்புகளையும் வழங்குகிறது. இராணுவத்தின் கீழ் செயல்படும் அனைத்து கல்வி, ஆய்வு மற்றும் பயிற்சி நிறுவனங்கள் கூடிய விரைவில் ஒரு குடையின் கீழ் இந்திய தேசியப் பாதுகாப்புப் பல்கலைக்கழகத்தின் உறுப்புக் கல்லூரிகளாக விளங்க உள்ளது.
# பாதுகாப்பு மேலாண்மைக் கல்லூரி

## படிப்புகள் மற்றும் இணைப்புப் பல்கலைகழகம்

### தேசிய ஆய்வு மையம்

இந்த மையத்தில் பாதுகாப்பு மேலாண்மையில் ஆய்வுப் படிப்பில் முனைவர் பட்டங்கள் வழங்கப்படுகிறது.
# தோங்தெங்

தகனக் கூடத்தில், காவோ காவ் (இடது) மற்றும் தோங்தெங் (வலது) மன்னரின் சிற்பத்துடன்.]]
**தோங்தெங்** (Tongdaeng) (7 நவம்பர் 1998 - 26 திசம்பர் 2015), அல்லது தோங் தாயிங் என்றும் அழைக்கப்படும் இது ஒரு கலப்பின நாயாகும். பெண் நாயான இது செம்பு நிறத்துடன் காணப்பட்டது. மேலும் தாய்லாந்தின் மன்னர் பூமிபால் அதுல்யாதெச்சுக்கு சொந்தமான செல்லப்பிராணிகளில் ஒன்றாகும்.
# தோங்தெங்

## வாழ்க்கை

மன்னர் சமீபத்தில் தான் நாட்டுக்கு அர்ப்பணித்த ஒரு மருத்துவ மையத்திலிருந்து 1998 ஆம் ஆண்டில் இந்த நாயை ஏற்றுக்கொண்டார். முன்னதாக செவிலியரான மாலி என்பவரால் இந்த நாய் பராமரிக்கப்பட்டது. இந்த நாயின் பெயர் தாய் மொழியில் "செம்பு" என்று பொருள்படும். இந்த நாய் இடம்பெறும் நான்கு அஞ்சல் தலைகளின் நினைவுத் தொகுதி 2006 இல் தாய்லாந்து அஞ்சல் துறையால் வெளியிடப்பட்டது.  
பூமிபால் இந்த நாயை "அசாதாரணமான ஒரு பொதுவான நாய்" என்று அழைத்தார். மேலும் 2002 ஆம் ஆண்டில் " *தி ஸ்டோரி ஆஃப் டோங்டெங்* என்ற தலைப்பில் ஒரு சுயசரிதையும் எழுதினார். இந்த புத்தகம் பொதுவாக பல சமூக தலைப்புகளில் ஒரு உவமையாக குறிப்பிடப்படுகிறது. உதாரணமாக, மன்னர் இவ்வாறு எழுதினார், "தோங்தெங் சரியான நடத்தை கொண்ட மரியாதைக்குரிய நாய்; அது தாழ்மையானது, நெறிமுறை அறிந்தது. அது எப்போதும் அரசனை விட தாழ்வாக உட்கார்ந்திக்கும்; நாயைத் தழுவிக்கொள்ள மன்னர் அதை இழுக்கும்போது கூட, நாய் தன்னைத் தரையில் தாழ்த்திக் கொள்ளும். அதனுடைய காதுகள் மரியாதைக்குரியவாறு தரையை நோக்கி இருக்கும். 'தனக்கு தைரியம் இல்லை' என்று அது சொல்வது போல். " மன்னருக்குச் சொந்தமான நாய்களின் பெயர்கள் அனைத்தும் "தோங்" (தங்கம்) என்ற வார்த்தையிலிருந்து தொடங்குகின்றன.  
தாய் மொழியிலும், ஆங்கில உரை இரண்டிலும் வெளியிடப்பட்ட 84 பக்க புத்தகம், தாய்லாந்தில் அதன் முதல் பதிப்பில் 100,000 புத்தகங்கள் விரைவில் விற்கப்பட்டது. தேவை மிக அதிகமாக இருந்ததால், புத்தகம் மதிப்புமிக்க பரிசாக மாறியது. மேலும் பல முறை மறுபதிப்பும் செய்யப்பட்டது.  
பூமிபால் மன்னரின் தகனத்திற்காக இந்த நாயின் சிற்பம் உருவாக்கப்பட்டது. நாயின் மார்பு மல்லிகைப் பூக்களால் அலங்கரிக்கப்பட்டது. மல்லிகை என்பது "அம்மாவின் காதல்" என்பதின் பிரதிநிதித்துவமும், அல்லது "மாலி" என்பது தாய்லாந்தின் அன்னையர் தினத்திற்கான மலராகவும், அத்துடன் தோங்தெங்கின் வளர்ப்புத் தாயின் பெயருமாகும்.
# தோங்தெங்

## தேசத்துரோகச் சட்டம்

தனகோர்ன் சிரிபாய்பூன், என்றா ஒரு 27 வயது தொழிற்சாலை வேலையாள், 2015 ஆம் ஆண்டில் முகநூலில் இந்த நாயைப் பற்றி ஒரு "கிண்டலான" இடுகையின் மூலம் மன்னரை அவமதித்ததாக தாய்லாந்தில் தேசத்துரோகச் சட்டத்தின் கீழ் குற்றம் சாட்டப்பட்டார். அவரது வழக்கறிஞர் அனோன் நம்பா, *சர்வதேச நியூயார்க் டைம்ஸுக்கு* இந்த குற்றச்சாட்டு "விலங்கு மீதான துல்லியமான அவமானத்தை விவரிக்கவில்லை" என்று தெரிவித்தார். இந்த நாய் இறப்பதற்கு 12 நாட்களுக்கு முன்னர், பேங்க்காக்கை தளமாகக் கொண்ட *இன்டர்நேஷனல் நியூயார்க் டைம்ஸின்* பதிப்பு 14 திசம்பர் 2015 தனது அச்சு பதிப்பிலிருந்து இக்கதையை நீக்கியது. 90 நாட்கள் சிறையில் கழித்த பின்னர் அவர் பிணையில் விடுவிக்கப்பட்டார். குற்றம் நிரூபிக்கப்பட்டிருந்தால், சிரிபாய்பூன் அதிகபட்சம் 37 ஆண்டுகள் வரை சிறைத்தண்டனை அனுபவித்திருக்க் கூடும். சூன் 2018 நிலவரப்படி அவரது தற்போதைய இருப்பிடமும் அவரது வழக்கின் நிலையும் தெரியவில்லை.  
பிபிசியின் கூற்றுப்படி, சிரிபாய்பூன் இந்த நாயின் பல புகைப்படங்களை பேஸ்புக்கில் பதிவிட்டுள்ளார். இது மன்னரை கேலி செய்யும் வகையில் தோன்றியது. மேலும் தாய் மன்னரின் புகைப்படத்திற்கு அடுத்ததாக "லைக்" பொத்தானை இடுகையிட்டதாக குற்றம் சாட்டப்பட்டுள்ளது. இது மற்றொரு முகநூல் பயனரால் வெளியிடப்பட்டது. இந்த வழக்கு இறுதியாக கைவிடப்பட்டது.
# தோங்தெங்

## ஊடகங்களில்

இந்த நாயின் வாழ்க்கை வரலாற்றை அடிப்படையாகக் கொண்ட *குன் தோங்தெங்: தி இன்ஸ்பிரேஷன்ஸ்* என்ற ஒரு படம், நவம்பர் 2015 இல் வெளியிடப்பட்டது.
# திபெத்தியர்களின் மைய நிர்வாகம்

**திபெத்தியர்களின் மைய நிர்வாகம்** அல்லது **நாடு கடந்த திபெத்திய அரசு** (**Central Tibetan Administration**) (, , translated as *Exile Tibetan People's Organisation*)  
உலகாளாவிய திபெத்தியர்களும், இந்தியாவில் அகதிகளாக அடைக்கலம் அடைந்துள்ள திபெத்தியர்களும் இந்த மைய நிர்வாகத்தை ஆதரிக்கின்றனர். இந்தியாவில் அடைக்கலம் அடைந்த திபெத்தியர்கள், குறிப்பிட்ட காலத்திற்கு, வாக்கு செலுத்துவதன் மூலம் தங்களின் நாடு கடந்த திபெத்திய அரசின் நாடாளுமன்ற உறுப்பினர்களைத் தேர்வு செய்கின்றனர். 11 பிப்ரவரி 1991 அன்று நாடு கடந்த திபெத்தி மைய நிர்வாக அரசு, 11 பிப்ரவரி 1991 அன்று நெதர்லாந்து நாட்டின் டென் ஹாக் நகரத்தில் செயல்படும் பிரதிநிதித்துவமற்ற நாடுகள் மற்றும் மக்கள் அமைப்பில் நிறுவன உறுப்பினரானது.  
14-வது தலாய் லாமா மைய நிர்வாகத்திற்கு ஆலோசனைகள் வழங்குவதுடன், திபெத்திய மக்களின் ஆன்மீகத் தலைவராக உள்ளார்.
# திபெத்தியர்களின் மைய நிர்வாகம்

## திபெத் மீதான உரிமை

1951-ஆம் ஆண்டில் திபெத் நாட்டை சீனா ஆக்கிரமிப்பு செய்து தன் நாட்டின் ஒரு பகுதியாக அறிவித்தது. இதனால் திபெத்திய பௌத்த சமயத் தலைவரான தலாய் லாமாக்களின் கீழ் 700 ஆண்டுகள் தொடர்ச்சியாக இருந்த திபெத், சீனாவின் ஆக்கிரமிப்பில் சென்ற பிறகு, 1951-இல் தலாய்லாமா தனது சீடர்கள் மற்றும் பொதுமக்களுடன் இந்தியாவில் அடைக்கலம் அடைந்தார்.
# திபெத்தியர்களின் மைய நிர்வாகம்

## நிதியுதவிகள்

திபெத் விடுதலை நிதிக்கு உலகெங்கும் வாழும் திபெத்தியர்களிடமிருந்து நன்கொடைகள் மூலம் நிதியுதவி பெறுகிறது. மேலும் நாடு கடந்த திபெத்திய அரசு, தன் குடிமக்களுக்கு வழங்கும் பாஸ்போர்ட் எனும் பச்சை புத்தகத்திற்கு கட்டணம் வசூலிப்பதன் மூலம் நிதி பெறுகிறது.சீனாவிடமிருந்து திபெத் விடுதலை பெறுவதற்கு, உலகெங்கும் உள்ள 18-வயது மேற்பட்ட திபெத்திய சமூகத்தினரிடம் நன்கொடையாக நிதி வசூலிக்கும் போது நீலப்புத்தகம் வழங்கப்படுகிறது.  
ஆண்டுதோறும் திபெத்தியர்களின் மைய நிர்வாகம் பெறும் நிதியில் 22 மில்லியன் டாலர்கள் ஆகும். அதில் 7 மில்லியன் டாலர்கள் அரசியல் மற்றும் நிர்வாகக் காரணங்களுக்காக செலவிடப்படுகிறது.
# திபெத்தியர்களின் மைய நிர்வாகம்

## தலைமையிடம்

நாடு கடந்த திபெத்தியர்களின் மைய நிர்வாகம் மற்றும் நாடாளுமன்றம் இந்தியாவின் இமாச்சலப் பிரதேசம், தரம்சாலா நகரத்திற்கு அருகே மெக்லியாட் கஞ்ச் எனும் பகுதியை தலைமையிடமாகக் கொண்டுள்ளது. சீனாவின் கட்டுப்பாட்டில் உள்ள திபெத், திபெத்தியர்களின் மைய நிர்வாகத்தின் ஆடசிப் பகுதியாகும்.  
திபெத்தியர்களின் மைய நிர்வாகத்தின் கீழ் இந்தியாவில் மட்டும் 1,00,000 மேற்பட்ட திபெத்திய அகதிகள் வாழ்கின்றனர். இந்த திபெத்திய மக்களின் கல்வி மற்றும் சுகாதாரம் பணிகளில் ஈடுபடுவதுடன், திபெத்திய பண்பாட்டு நடவடிக்க்கைகளை ஊக்குவிக்கிறது.
# திபெத்தியர்களின் மைய நிர்வாகம்

## உட்கட்டமைப்பு

திபெத்தியர்களின் மைய நிர்வாக அமைப்பு, 1991-இல் நாடு கடந்த திபெத்திய அரசின் அரசியல் அமைப்பை வகுத்தது. இதன் தலைமை நிர்வாகியான லோப்சங் சங்கை நாடு கடந்த திபெத்திய அரசின் அதிபராக உள்ளார். அதிபருக்கு உதவியாக 7 பேர் கொண்ட அமைச்சரவை உள்ளது.
# திபெத்தியர்களின் மைய நிர்வாகம்

## உட்கட்டமைப்பு

### அமைச்சரவை

- லோப்சாங் சாங்கே – அதிபர் (நாடு கடந்த திபெத் அரசு)
- வென் கர்மா கெலெக் யுதோக் – சமயம் & பண்பாட்டு அமைச்சர்
- சோனம் டாப்கியால் கோர்லாசாங் – உள்துறை அமைச்சர்
- கர்மா யேசி – நிதி அமைச்சர்
- பேமா யாங்சென் – கல்வி அமைச்சர்
- பாக்பாங் செரி லாப்ராங் - பாதுகாப்பு அமைச்சர்
- லாப்சாங் சாங்கே – தகவல் & வெளியுறவுத்துறை அமைச்சர்
- சோக்கியாங் வாங்சூக் – சுகாதாரத் துறை அமைச்சர்
# திபெத்தியர்களின் மைய நிர்வாகம்

## ஒப்பந்தங்கள்

2020-ஆம் ஆண்டு வரை, திபெத்திய அகதிகள் தொடர்பாக, திபெத்திய மைய நிர்வாக அமைப்பு, இந்திய அரசுடன் 45 ஒப்பந்தங்கள் செய்து கொண்டுள்ளது..  
1960-களில் ஐக்கிய அமெரிக்க நாட்டின் நடுவண் ஒற்று முகமை மூலம் 1.7 மில்லியன் அமெரிக்க டாலர்கள் நிதியுதவியாகப் பெற்றுக் கொண்டதாக திபெத்திய மைய நிர்வாகம் 1998-இல் செய்தி வெளியிட்டது. இந்நிதியைக் கொண்டு, சீனாவிற்கு எதிராக கொரில்லாப் போரை நடத்துவது ஆகும்.  
பராக் ஒபாமா ஐக்கிய அமெரிக்காவின் அதிபராக இருக்கும் போது திபெத்திய மைய நிர்வாகத்தின் கொள்கைகளை ஆதரித்துப் பேசினார்.
# திபெத்தியர்களின் மைய நிர்வாகம்

## ஒப்பந்தங்கள்

### பன்னாட்டு அமைப்புகளில்

நெதர்லாந்தின் ஹேக் நகரத்தில் உள்ள அமைதி அரண்மனையில் செயல்படும் பிரதிநிதித்துவம் அற்ற நாடுகள் மற்றும் மக்களின் அமைப்பில் 11 பிப்ரவரி 1991 அன்று நாடு கடந்த திபெத்திய அரசு நிறுவன உறுப்பினரானது.
# திபெத்தியர்களின் மைய நிர்வாகம்

## இதனையும் காண்க

- நாடு கடந்த அரசாங்கம்
- பிரதிநிதித்துவமற்ற நாடுகள் மற்றும் மக்கள் அமைப்பு
- நேபாள திபெத்தியப் போர் – (ஏப்ரல் 1855 - மார்ச் 1856)
- 14-வது தலாய் லாமா
- திபெத் (1912–1951)
- குயிங் ஆட்சியில் திபெத்
- லாசா உடன்படிக்கை
- திபெத் மீதான பிரித்தானியப் படையெடுப்பு, 1904
- திபெத் மீதான சீனாவின் படையெடுப்பு (1910)
- லாசா கலவரம்
- லாசா உடன்படிக்கை, 1904
- சிம்லா ஒப்பந்தம், 1914
# அரசு மருத்துவக் கல்லூரி மருத்துவமனை, புதுக்கோட்டை

**அரசு மருத்துவக் கல்லூரி மற்றும் மருத்துவமனை, புதுக்கோட்டை** (**Government Medical College and Hospital Pudukkotta**i) தமிழக மாநில அரசால் புதுக்கோட்டை மாவட்டத்தில் நடத்தப்படும் அரசு மருத்துவக் கல்லூரி ஆகும். இது இந்திய மருத்துவக் கழகத்தினால் அங்கீகரிக்கப்பட்டுள்ளது. இது தமிழ்நாட்டின் புதுக்கோட்டை நகரில் அமைந்துள்ளது.
# அரசு மருத்துவக் கல்லூரி மருத்துவமனை, புதுக்கோட்டை

## வரலாறு

மறைந்த முன்னாள் முதலமைச்சர் ஜெ ஜெயலலிதா அவர்களால் ஆகத்து 2015இல் கல்லூரி தொடங்க அனுமதி வழங்கப்பட்டது. கல்லூரி மற்றும் மருத்துவமனை அமைவதற்கான அடிக்கல் நாட்டு விழா 2016ஆம் ஆண்டு மார்ச் 1ஆம் நாள் நடைபெற்றது. இதைத் தொடர்ந்து 2017ஆம் ஆண்டு ஜூன் 9ஆம் நாள் தமிழக முதல்வர் கே.பழனிசாமி இக்கல்லூரியினைத் திறந்து வைத்தார். கல்லூரி மற்றும் மருத்துவமனை கட்டிடங்கள் சுமார் 229.46 பரப்பில் ரூ 229.46 கோடி ரூபாய் மதிப்பில் கட்டப்பட்டது. இந்த மருத்துவக் கல்லூரி இம்மாநிலத்தில் 22வதாக அமைக்கப்பட்ட அரசு மருத்துவக் கல்லூரி ஆகும். செப்டம்பர் 4 ஆம் தேதி மருத்துவ படிப்பிற்கான வகுப்புகள், விழாவுடன் தொடங்கியது. துவங்கிய முதல் ஆண்டில் 150 மாணவர்கள் பயில இந்திய மருத்துவக் கழக அனுமதி பெற்ற தமிழ்நாட்டின் கல்லூரியில் இதுவும் ஒன்றாகும்.
# அரசு மருத்துவக் கல்லூரி மருத்துவமனை, புதுக்கோட்டை

## கலாச்சார நிகழ்வுகள்

25-01-2018 அன்று நடைபெற்ற கலாச்சார விழாவில் தமிழக சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் சிறப்பு விருந்தினராகக் கலந்துகொண்டர். சங்கம்'19 கலாச்சார விழாவின் போது ஆடவர் விடுதிக்கு பங்கியார்ட் என்றும் பெண்கள் விடுதிக்கு நட்சத்திரங்கள் என்றும் பெயரிடப்பட்டது. ரெகலியா 2019, தமிழ் மன்றம் "இளஞ்தமிழ் ஓசை 19" நவம்பர் 13 மற்றும் 14 தேதிகளில் மாநில சுகாதார மற்றும் குடும்ப நலத்துறை அமைச்சர் மருத்துவர் சி. விஜயபாஸ்கர் முன்னிலையில் நடத்தப்பட்டது.  
- ஸ்ரேஸ்தா'18
- சங்கமம்'19
- ரெகாலியா'19 மற்றும் சம்மன்
# அரசு மருத்துவக் கல்லூரி, தேனி

**தேனி அரசு மருத்துவக் கல்லூரி மற்றும் மருத்துவமனை** (Theni Medical College) 2004 ஆம் ஆண்டில் நிறுவப்பட்டது. தேனி மாவட்டம், மேற்கு தொடர்ச்சி மலையின் அடிவாரத்தில் அமைந்துள்ளது. கிராமப்புற பகுதியில் அமைக்கப்பட்ட இந்த மருத்துவக் கல்லூரி அருகாமையில் கிராமங்கள் சூழ்ந்து இருப்பதால், இந்த மருத்துவமனை தமிழ்நாடு மற்றும் கேரள மாநிலங்களின் மருத்துவ தேவைகளை பூர்த்தி செய்யும் வகையில் அமைந்துள்ளது. இது கேரளா மற்றும் தமிழ்நாட்டின் எல்லையிலுள்ள பிராந்தியத்திற்கான மூன்றாம் நிலை பரிந்துரை மையமாகும்.
# அரசு மருத்துவக் கல்லூரி, தேனி

## வரலாறு

அரசு தேனி மருத்துவக் கல்லூரிக்கான அடிக்கல்லானது ஆகஸ்ட் 16, 2002ல் அப்போதைய முதல்வர் டாக்டர் ஜெ.ஜெயலலிதா அவர்களால் நாட்டப்பட்டது. முதல் மருத்துவமனை மற்றும் கல்லூரி வளாகம் 2004ஆம் ஆண்டு திசம்பர் 8 ஆம் நாள் திறக்கப்பட்டது.  
கல்லூரி வளாகத்தில் பல்வேறு துறை கட்டிடங்கள், 600 படுக்கைகள் கொண்ட மருத்துவமனை, விபத்து சிகிச்சைப் பகுதி, நிர்வாகக் கட்டிடங்கள், தேர்வு மண்டபம், மத்திய நூலகம், விரிவுரை அரங்கம் (3x120, 1x150 மற்றும் 1x250), இரத்த வங்கி, சவக்கிடங்கு, கலையரங்கம், செவிலியர் பள்ளி, முதல்வர், ஆர்.எம்.ஓ, ஏஆர்எம் ஓ, பேராசிரியர்கள், உதவிப் பேராசிரியர்கள், செவிலியர்கள் மற்றும் பணியாளர்கள், ஆடவர், பெண்கள் தங்குமிடங்கள் மற்றும் சி.ஆர்.ஆர்.ஐ, ஜிம்னாசியம், தபால் அலுவலகம், சிற்றுண்டிச்சாலை, வங்கி மற்றும் எரிவாயு ஆலை ஆகியவற்றிற்கான கட்டிடங்கள் அமைக்கப்பட்டுள்ளன.  
மருத்துவக் கல்லூரி 2006 ஆம் ஆண்டில் இந்திய மருத்துவ குழுமத்தினால் அங்கீகரிக்கப்பட்ட எம்.பி.பி.எஸ் படிப்பிற்கு 100 இடங்களுடன் தொடங்கப்பட்டது. ஒவ்வொரு ஆண்டும் 100 மாணவர்களை அனுமதிப்பதன் மூலம் தொடர்கிறது. டி.எம்.எல்.டி, செவிலியர் மற்றும் 8 பிற பாரா மருத்துவ படிப்புகளும் இந்த நிறுவனத்தால் நடத்தப்படுகின்றன.  
இக்கல்லூரி பேராசிரியர்கள் தேசிய மற்றும் சர்வதேச பத்திரிகைகளில் பல ஆய்வுக் கட்டுரைகளை வெளியிட்டுள்ளதோடு, பல்வேறு மாநாடுகள், பயிற்சி பட்டறைகள், பயிற்சித் திட்டங்கள், கருத்தரங்குகளில் கலந்துகொண்டுள்ளனர்.
# அரசு மருத்துவக் கல்லூரி, தேனி

## அமைவிடம்

இக்கல்லூரி மதுரை-தேனி நெடுஞ்சாலையில் தேனியிலிருந்து சுமார் 9 கிலோமீட்டர் தொலைவில் அமைந்துள்ளது.&nbsp;ஆண்டிப்பட்டியிலிருந்து 7 கி.மீ. தொலைவிலும் வைகை அணை<nowiki/>யிலிருந்து 5 கி.மீ. தூரத்திலும் உள்ளது.  
இக்கல்லூரி மாணவர்களின் படிப்புக்கு இனிமையான, அமைதியான மற்றும் தென்றல் வீசும் சூழலால் சூழப்பட்டுள்ளது.
# அரசு மருத்துவக் கல்லூரி, தேனி

## இணைப்பு

தமிழக அரசுக்கு சொந்தமான இந்தக்கல்லூரி தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்துடன் இணைக்கப்பட்டுள்ளது.
# அரசு மருத்துவக் கல்லூரி, தேனி

## மாணவர் சேர்க்கை

இக்கல்லூரியின் மாணவர் சேர்க்கையானது, நீட் தேர்வில் பெற்ற மதிப்பெண் அடிப்படையில் கலந்தாய்வு மூல நடைபெறுகிறது. பதினைந்து சதவீதம் இடங்கள் "அகில இந்திய" ஒதுக்கீடாக நிரப்பப்படுகின்றன. ஆண்டுதோறும் இக்கல்லூரியில் இளநிலை மருத்துவப் படிப்பில் 100 மாணவர்கள் சேர்த்துக்கொள்ளப்படுகின்றனர்.
# அரசு மருத்துவக் கல்லூரி, தேனி

## கல்லூரி துறைகள்

- உடற்கூறியல்
- உடலியல்
- உயிர் வேதியியல்
- நுண்ணுயிரியல்
- நோயியல்
- மருந்தியல்
- தடயவியல் மருத்துவம்
- சமூக மற்றும் தடுப்பு மருத்துவம்
# அரசு மருத்துவக் கல்லூரி, தேனி

## மருத்துவ கல்லூரி மருத்துவமனை துறைகள்

- மருந்து
- அறுவை சிகிச்சை
- மகளிர் மற்றும் மகப்பேறு மருத்துவம்
- குழந்தை மருத்துவம்
- அறுவை சிகிச்சை
- நரம்பியல்
- நரம்பியல் அறுவை சிகிச்சை
- எலும்பியல்
- பல்
- உளவியல்
- காது, மூக்கு, தொண்டை
- கண் மருத்துவம்
- காசநோய் மையம்
- தோல்
- எஸ்.டி.டி.
- ஐ.சி.டி.சி.
- கலை
- கதிரியக்கவியல்
- விபத்து
- மத்திய ஆய்வகம்.
# அரசு மருத்துவக் கல்லூரி, தேனி

## பாடநெறி வழங்கப்படுகிறது

- யுஜி- எம்பிபிஎஸ்
- பி.ஜி-எம்.டி (குழந்தை மருத்துவம்), எம்.எஸ் (ஓ.ஜி), எம்.டி (மயக்க மருந்து), எம்.எஸ் (ஜென் சர்ஜரி) எம்.டி (உடற்கூறியல்) எம்.டி (ஜெனரல். மருந்து)
- துணை மருத்துவ படிப்புகள் - டி.எம்.எல்.டி, நர்சிங்கில் டிப்ளோமா
# அரசு மருத்துவக் கல்லூரி, தேனி

## உள்கட்டமைப்பு

இந்த வசதியில் வெளிநோயாளர் வார்டுடன் 900 படுக்கைகள் கொண்ட பல சிறப்பு மருத்துவமனை உள்ளது. மருத்துவமனை தொகுதி 4 மாடி கட்டிடம். ஒவ்வொரு துறைக்கும் தனித்தனி வார்டு உள்ளது. மொத்தம் 720 பேர் அமரக்கூடிய ஐந்து விரிவுரை அரங்குகள் மற்றும் 700 பேர் தங்கக்கூடிய ஒரு ஆடிட்டோரியம் உள்ளன. பல்கலைக்கழக தேர்வுகள் தனி தேர்வுத் தொகுதியில் நடத்தப்படுகின்றன.
# அரசு மருத்துவக் கல்லூரி, தேனி

## மத்திய நூலகம்

தேனி அரசு மருத்துவ கல்லூரி நூலகம் மாணவர்கள், ஆசிரியர்கள் மற்றும் கற்றல் மற்றும் ஆராய்ச்சியில் ஈடுபட்டுள்ள சுகாதாரப் பணியாளர்களின் பல்வேறு கல்வி நடவடிக்கைகளுக்கு பயனர் நட்பு முறையில் அவர்களின் எதிர்பார்ப்புகளை பூர்த்தி செய்ய நல்ல தகவல்களை வழங்குகிறது. மத்திய நூலகத்தில் பாடத்திட்ட அடிப்படையிலான மருத்துவ மற்றும் சுகாதார தலைப்புகளில் 7004 ஆவணங்களுக்கான தொகுப்பு உள்ளது. புத்தகங்கள், கால வெளியீடுகள், மோனோகிராஃப்கள், பொது குறிப்பு சேகரிப்புகள், மருத்துவ குறிப்பு பொருட்கள், அறிக்கைகள், நடவடிக்கைகள் மற்றும் புள்ளிவிவர தகவல்கள் ஆவணங்களின் முக்கிய தொகுப்புகளை உருவாக்குகின்றன.  
தொலைக்காட்சி, டிவிடி பிளேயர்கள், சிடி, டிவிடி மற்றும் வீடியோ கேசட்டுகள் போன்ற வழக்கமான அல்லாத ஆவணங்கள் சோதனை அடிப்படையில் பயனுள்ள தொழில்நுட்ப தகவல்தொடர்புடன் அறிவார்ந்த தகவல்களுக்கு சிறப்பு அணுகல் ஆகும். நான்கு வாசிப்பு அறைகள் உள்ளன. 4799 குறிப்பு புத்தகங்கள், 2132 பாடப்புத்தகங்கள் மற்றும் பல இந்திய மற்றும் வெளிநாட்டு பத்திரிகைகள் உட்பட 6931 புத்தகங்கள் உள்ளன.
# அரசு மருத்துவக் கல்லூரி, தேனி

## விடுதி வசதி

இளநிலை மாணவ மாணவிகள் தங்குவதற்கு தலா 86 அறைகள் தனித்தனி விடுதிகளாக உள்ளது. இதில் 248 மாணவர்கள் தங்கும் வசதியும் உணவருந்தும் வசதியும் கொண்டது. இன்டர்ன் & முதுநிலை மாணவ மாணவியருக்கு 50 அறைகளுடன் கூடிய தனித்தனி தங்கும் விடுதி உள்ளது. செவிலியர்களுக்கும் தனி விடுதி உள்ளது
# அரசு மருத்துவக் கல்லூரி, தேனி

## மாணவர் சங்கம்

கல்லூரியில் மாணவர் பேரவை செயல்பாட்டில் உள்ளது. இந்த மாணவர் அமைப்பு கல்லூரி முதல்வருடன் சந்திப்புகளை ஏற்படுத்தி மாணவர்கள் குறைகளைத் தீர்க்கவும், மாணவர்களுக்கும் பேராசிரியர்களுக்கும் இடையில் ஆரோக்கியமான உறவைப் பேண உதவுகிறது.
# பஹருல் இஸ்லாம்

நீதிபதி **பஹருல் இஸ்லாம்** ஓர் இந்திய அரசியல்வாதி மற்றும் இந்திய உச்ச நீதிமன்ற நீதிபதி ஆவார். இவர் இந்திய பாராளுமன்றத்தில் மாநிலங்களவை உறுப்பினராக இந்திய தேசிய காங்கிரஸ் சார்பாக தேர்வு செய்யப்பட்டார். பிறகு 1972 ஆம் ஆண்டு இவர் மாநிலங்களவை உறுப்பினர் பதவியை இராஜினாமா செய்து விட்டு குவாகத்தி உயர் நீதிமன்றம் தலைமை நீதிபதியாக நியமிக்கபட்டார். இஸ்லாம் உச்சநீதிமன்ற நீதிபதி பதவியில் இருந்து ஓய்வு பெற்ற பிறகும் உயர் நீதிமன்றம் இவரை திரும்ப அழைத்து நீதிபதியாக ஆக்கியது.  
இவர் நகர்ப்புற கூட்டுறவு வங்கி ஊழல் வழக்கில் அப்போதைய பீகார் காங்கிரஸ் முதல்வர் ஜகன்னாத் மிஸ்ராவை விடுவித்து தீர்ப்பு அளித்தார். இந்த தீர்ப்பிற்கு பின்னர் உச்சநீதிமன்ற தலைமை நீதிபதி பதவியில் இருந்து ராஜினாமா செய்து மாநிலங்களவைக்கு தேர்ந்தெடுக்கப்பட்டார்.
# பஹருல் இஸ்லாம்

## ஆரம்ப கால வாழ்க்கை

இஸ்லாம் அசாமி<nowiki/>ன் காமரூப் மாவட்டத்தில் உடியானா பி.எஸ். ரங்கியா கிராமத்தில் பிறந்தார். பின்னர் குர்டன் உயர்நிலைப் பள்ளியில் படித்தார்.
# பஹருல் இஸ்லாம்

## கல்வி

அசாமின் காமரூப் மாவட்டத்தின் குர்டன் உயர்நிலைப்பள்ளி கல்வி பயின்று காட்டன் கல்லூரியில் பட்டம் பெற்றார். சட்டப்படிப்பை அலிகார் முஸ்லிம் பல்கலைக்கழகத்தில் கல்வி கற்றார் .
# பஹருல் இஸ்லாம்

## தொழில்

இஸ்லாம் 1951 ஆம் ஆண்டு அசாம் உயர்நீதிமன்றத்தின் வழக்கறிஞராகவும், 1958 இல் உச்ச நீதிமன்றத்தின் வழக்கறிஞராகவும் சட்டப்பணியை தொடங்கினார். இவர் 1956 ஆம் ஆண்டு இந்திய தேசிய காங்கிரஸ் கட்சியில் சேர்ந்தார். 1962 ஆம் ஆண்டு முதலாம் முறையாகவும், 1968 ஆம் ஆண்டு இரண்டாவது முறையாக மாநிலங்களவைக்கு உறுப்பினராக தேர்வு செய்யப்பட்டார். பின்னர் 1972 ஆம் ஆண்டில் மாநிலங்களவையில் இருந்து ராஜினாமா செய்த இவர் அப்போதைய அசாம் மற்றும் நாகாலாந்து உயர் நீதிமன்றத்தின் (இப்போது குவஹாத்தி உயர் நீதிமன்றம்) நீதிபதியாக 20 ஜனவரி 1972 அன்று நியமிக்கப்பட்டார். இவர் 11.3.1979 அன்று குவஹாத்தி உயர்நீதிமன்றத்தின் செயல் தலைமை நீதிபதியாக நியமிக்கப்பட்டு, ஜூலை 7, 1979 இல் குவஹாத்தி உயர்நீதிமன்றத்தின் தலைமை நீதிபதியாக நியமிக்கபட்டார். இவர் 1980 ஆம் ஆண்டு மார்ச் 1, அன்று ஓய்வு பெற்றார். ஆனால் 1980 ஆம் ஆண்டு டிசம்பர் 4 ஆம் தேதி இவர் இந்திய உச்சநீதிமன்றத்தில் நீதிபதியாக நியமிக்கப்பட்டார். ஓய்வுபெற்ற நீதிபதி பொதுவாக உச்சநீதிமன்றத்தில் நியமிக்கப்படுவதில்லை. ஆனால் இஸ்லாம் அவர்களுக்கு மட்டும் இப்படி செய்யப்பட்டது. மேலும் இவர் பதினைந்து மாதங்களுக்குப் பிறகு ஓய்வு பெற முடி செய்தார். காங்கிரஸ் கட்சி வேட்பாளராக அசாமின் பார்பேட்டாவிலிருந்து மக்களவைக்கு போட்டியிட 1983 ஜனவரி 12 அன்று இவர் உச்சநீதிமன்றத்தில் இருந்து ராஜினாமா செய்தார் இருப்பினும் 1984 இந்திய பொதுத் தேர்தலில் அசாமில் தேர்தல்கள் ஒத்திவைக்கப்பட்டபோதும் இவர் ஒரு மாநிலங்களவை உறுப்பினராக தேர்வு செய்யப்பட்டார்.  
இவர் கவுகாத்தி உயர்நீதிமன்ற வழக்கறிஞர் சங்கத்தின் உறுப்பினராக இருந்தார். ஆனால் அந்த சங்கத்தின் தலைவராக பணியாற்றவில்லை.
# பஹருல் இஸ்லாம்

## தொழில்

### குழுக்கள்

1987 ஆம் ஆண்டு நீதிபதி பஹருல் இஸ்லாம் ஊனமுற்றோரின் உரிமைகள், சம வாய்ப்புகள் மற்றும் முழு பங்களிப்பை வலியுறுத்தும் சட்டத்தை உருவாக்கப்பட்ட குழுவில் நியமிக்கபட்டார்.
# அம்பநாடு மலைகள்

**அம்பநாடு மலைகள்** (*Ambanad Hills*) அல்லது **அம்பநாடு** என்பது [தென்னிந்தியா|தென்னிந்திய]] மாநிலமான, கேரளத்தின், கொல்லம் மாவட்டத்தின் கிழக்குப் பகுதியில் உள்ள புனலூர் வட்டத்தில் உள்ள ஒரு மலை வாழிடம் ஆகும். கொல்லம் மாவட்டத்தில் உள்ள தேயிலை மற்றும் ஆரஞ்சு தோட்டப் பகுதிகளில் இதுவும் ஒன்றாகும். அம்புநாடு மலைகளானது கழுத்தூருட்டியில் இருந்து சுமார் 12 கி.மீ தொலைவில் உள்ள ஆரியங்காவு பஞ்சாயத்தில் உள்ளது.  
இந்த இடம் தென் கேரளத்தின் புகழ்பெற்ற சுற்றுலாத் தலமாகும், இது 'மினி மூணார்' என்று பிரபலமாக அறியப்படுகிறது.  அம்பானாடு மலைப்பகுதியில் உள்ள தேயிலைத் தோட்டமானது பிரித்தானியர்களால் அமைக்கப்பட்டது, இது கொல்லம் மாவட்டதில் உள்ள ஒரே தேயிலை தோட்டமாகும். இந்தத் தோட்டமானது திருவிதாங்கூர் இரப்பர் மற்றும் தேயிலை நிறுவனத்தின் கட்டுப்படுத்தப்பட்டில் உள்ளது. இந்த தோட்டம் இந்தியாவின் கிராம்பு வட்டாரப் பகுதியில் (கொல்லம் - நாகர்கோயில்) வருகிறது, இது நாட்டின் மிகப்பெரிய கிராம்பு தோட்டங்களில் ஒன்றாகும். 1800 களில் கிழக்கிந்திய நிறுவனம் துணைக்கண்டத்தில் கிராம்பை அறிமுகப்படுத்திய முதல் இடங்களில் இதுவும் ஒன்றாகும். பயிர் அறுவடைக்கு சிறந்த உழைப்புத் திறன் தேவைப்படுகிறது, எனவே ஒவ்வொரு ஆண்டும், தமிழ்நாட்டி<nowiki/>லிருந்து புலம் பெயர்ந்த தொழிலாளர்கள் தோட்டத்திலேயே தங்கி கிராம்பு அறுவடை செய்ய கிட்டத்தட்ட ஒரு மாதம் வேலை செய்வார்கள்.
# அம்பநாடு மலைகள்

## காணத்தகவை

- இரவு தங்குமிடமான தோட்ட பங்களா
- குடமுட்டி அருவி
- காட்சி முனை
- பிரித்தானியர் கால உபகரணங்களுடன் உள்ள தேயிலை தொழிற்சாலை
- மிதிபடகு சவாரி வசதி கொண்ட மூன்று ஏரிகள்
- நெடும்பாரா சிகரம்
# நீல் கார்டன்

**நீல் எல்பிரிட்சு கார்டன்** *(Neil Elbridge Gordon)* ஓர் அமெரிக்க வேதியியலாளரும் கல்வியாளருமாவார். இவர் வாழ்ந்த காலம் அக்டோபர் 7, 1886 முதல் மே 30, 1949 வரையிலான காலமாகும். வேதியியல் கல்வி இதழை நிறுவுவதற்கும் கார்டன் ஆராய்ச்சி மாநாடுகளை நடத்தியமைக்காகவும் கார்டன் அறியப்படுகிறார். மேரிலாந்து பல்கலைக்கழகம், இயான்சு ஆப்கின்சு பல்கலைக்கழகம், மிசௌரி மத்திய கல்லூரி மற்றும் வெய்ன் மாநில பல்கலைக்கழகம் போன்ற பல பல்கலைக்கழகங்களின் இருக்கைகளில் பணிபுரிந்துள்ளார்.
# அங்கிடா முடி

**அங்கிடா முடி** **(അങ്ങിണ്ട മുടി)** என்பது தென்னிந்தியாவின், தமிழ்நாட்டின், நீலகிரி மாவட்டத்தில், மேற்கு தொடர்ச்சி மலையில் உள்ள ஒரு மலைச் சிகரம் ஆகும். இதன் உயரம் ஆகும். மேலும் அமைதிப்பள்ளத்தாக்கு தேசியப் பூங்காவின் மிக உயர்ந்த சிகரம் இதுவாகும். இது சிஸ்பாரா கணவாய்க்கு தெற்கே உள்ளது, மேலும் இது தமிழ்நாட்டின் முக்கூர்த்தி தேசியப் பூங்காவின் தெற்கு எல்லையாக அமைகிறது. &nbsp;சைரந்திரி பார்வையாளர்கள் மையத்தில் உள்ள 30 மீ உயர காட்சிக் கோபுரத்திலிருந்து அங்கிடாவின் தடையற்ற காட்சி காண இயலும்.  
அமைதிப் பள்ளதாக்கு தேசிய பூங்காவிற்குள் உள்ள அங்கிடா- சிஸ்பாரா வட்டாரத்தில் அருகிய இனமான நீலகிரி சிரிக்கும் குருவி உள்ளன. முக்காலியில் இருந்து சைரந்த்ரி, பூச்சிபாரா, வாலக்காடு, சிஸ்பாரா வழியாக அங்கிடா வரை 4 நாள் மலையேற்ற பாதையில் செல்லலாம்.
# தேசிய மருத்துவ ஆணையம்

**தேசிய மருத்துவ ஆணையம்** (**என். எம். சி**)(National Medical Commission) என்பது 33 உறுப்பினர்களைக் கொண்ட இந்தியாவின் மருத்துவத் துறையின் ஒழுங்குமுறை அமைப்பாகும். இது இந்திய மருத்துவக் கல்வி மற்றும் மருத்துவ நிபுணர்களைக் கண்காணித்து ஒழுங்குபடுத்தும் செயலை மேற்கொள்கிறது. இது செப்டம்பர் 25, 2020 அன்று இந்திய மருத்துவக் குழுவினை மாற்றி அமைக்கப்பட்டது. இந்த ஆணைக்குழு மருத்துவத் தகுதிகளை அங்கீகரித்தல், மருத்துவப் பள்ளிகளுக்கு அங்கீகாரம் அளித்தல், மருத்துவ பயிற்சியாளர்களுக்குப் பதிவு அளித்தல், மருத்துவ நடைமுறையைக் கண்காணித்தல், இந்தியாவில் மருத்துவ உள்கட்டமைப்பை மதிப்பீடு செய்தல் உள்ளிட்ட மருத்துவ பணிகளை மேற்கொள்கிறது.  
இது 2019 ஜனவரியில் 6 மாதங்களுக்கு உத்தரவு மூலம் நிறுவப்பட்டது. பின்னர் இந்திய நாடாளுமன்றத்தால் நிறைவேற்றப்பட்ட நிரந்தர சட்டத்திற்கு 2019 ஆண்டு ஆகஸ்ட் 8ஆம் நாள் இந்தியக் குடியரசுத் தலைவர் வழங்கிய ஒப்புதலின் பேரின் நிரந்தரமாக அங்கீகரிக்கப்பட்டது.
# தேசிய மருத்துவ ஆணையம்

## வரலாறு

நிதி ஆயோக், இந்திய மருத்துவ குழுமத்தினை (எம்.சி.ஐ) தேசிய மருத்துவ ஆணையமாக மாற்றப் பரிந்துரைத்தது. இந்த முடிவிற்கு பெரும்பாலான மாநிலங்கள் ஒப்புதல் அளித்தன. இதனடிப்படையில் இந்தியப் பிரதமரின் ஒப்புதல் மற்றும் இது தொடர்பான சட்டம் நாடாளுமன்றத்தால் நிறைவேற்றப்பட்டு, ஆகஸ்ட் 8, 2019 அன்று இந்தியக் குடியரசுத் தலைவரால் அங்கீகரிக்கப்பட்டது.  
இந்திய மருத்துவ கழகம் 2019ஆம் ஆண்டின் தொடக்கத்தில் இந்தியக் குடியரசுத் தலைவரால் 2019 ஜனவரியில் பிறப்பிக்கப்பட்ட உத்தரவின் மூலம் தேசிய மருத்துவ ஆணையமாக மாற்றப்பட்டது.  
மருத்துவ கழகத்தினை மாற்றுவதற்கு மத்திய அரசுக்கு உச்ச நீதிமன்றம் அனுமதி அளித்ததோடு, ஐந்து சிறப்பு மருத்துவர்களின் உதவியுடன் இந்தியாவில் உள்ள மருத்துவக் கல்வி முறையை ஜூலை 2017 முதல் கண்காணிக்கிறது.  
இந்திய மருத்துவ குழுமத்தினை (எம்.சி.ஐ) தேசிய மருத்துவ ஆணையமாக (என்.எம்.சி) மாற்றத் திட்டமிடல் ஆணையம் பரிந்துரைத்துள்ளது. இந்த முடிவிற்கு பெரும்பாலான மாநிலங்கள் ஒப்புதல் அளித்துள்ளன, பிரதமர் நரேந்திர மோடியின் ஒப்புதலுக்குப் பிறகு, இது நாடாளுமன்ற அமர்வுகளில் சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தனால் இறுதி மசோதாவாக முன்மொழியப்பட்டது. பின்னர் 2019ல் நாடாளுமன்றத்தின் இரு அவைகளாலும் நிறைவேற்றப்பட்டது. இந்திய ஜனாதிபதி 2019 ஆகஸ்ட் 8 ஆம் தேதி தேசிய மருத்துவ ஆணைய மசோதா 2019க்கு ஒப்புதல் அளித்தார். இதனால் இது ஓர் சட்டமாக மாறியது.
# தேசிய மருத்துவ ஆணையம்

## இருக்கைகள்

இந்த ஆணையம் நான்கு தன்னாட்சி இருக்கைகளைக் கொண்டுள்ளது:  
- இளங்கலை மருத்துவ கல்வி வாரியம் (யுஜிஎம்இபி),
- முதுகலை மருத்துவ கல்வி வாரியம் (பிஜிஎம்இபி),
- மருத்துவ மதிப்பீடு மற்றும் மதிப்பீட்டு வாரியம்
- நன்னெறி மற்றும் மருத்துவ பதிவு வாரியம்
# தேசிய மருத்துவ ஆணையம்

## கூட்டமைப்பு

தேசிய மருத்துவ ஆணையம் 33 உறுப்பினர்களைக் கொண்டிருக்கும், இதில்:  
a) **ஒரு தலைவர்** (மருத்துவ வல்லுநர்கள் மட்டும்)  
b) **10 அலுவல்சாரா அலுவலர்கள்:**  
- இளங்கலை மருத்துவ கல்வி வாரியத்தின் தலைவர்.
- முதுகலை மருத்துவ கல்வி வாரியத்தின் தலைவர்.
- மருத்துவ மதிப்பீட்டு மற்றும் மதிப்பீட்டு வாரியத்தின் தலைவர்.
- நன்னெறி மற்றும் மருத்துவ பதிவு வாரியத்தின் தலைவர்.
- சுகாதார சேவைகள் பணி இயக்குநர், சுகாதார சேவைகள் இயக்குநரகம், புது தில்லி.
- பொது இயக்குநர், இந்திய மருத்துவ ஆராய்ச்சி சபை .
- அகில இந்திய மருத்துவ அறிவியல் நிறுவனங்களின் இயக்குநர்.
- முதுகலை மருத்துவ கல்வி மற்றும் ஆராய்ச்சி நிறுவனம், ஜவஹர்லால் இன்ஸ்டிடியூட் ஆப் முதுகலை மருத்துவ கல்வி மற்றும் ஆராய்ச்சி, டாடா மெமோரியல் மருத்துவமனை, வடகிழக்கு இந்திரா காந்தி பிராந்திய சுகாதார மற்றும் மருத்துவ அறிவியல் நிறுவனம் மற்றும் அகில இந்தியச் சுகாதார மற்றும் பொதுச் சுகாதார நிறுவனம் ஆகியவற்றின் இயக்குநர்களில் இருவர்.
- சுகாதார மற்றும் குடும்ப நல அமைச்சகத்தைப் பிரதிநிதித்துவப்படுத்தும் ஒருவர்.  
c) **22 பகுதிநேர உறுப்பினர்கள்:**  
- மேலாண்மை, சட்டம், மருத்துவ நெறிமுறைகள், சுகாதார ஆராய்ச்சி, நுகர்வோர் அல்லது நோயாளி உரிமைகள் , அறிவியல் மற்றும் தொழில்நுட்பம் மற்றும் பொருளாதாரம் உள்ளிட்ட துறைகளில் சிறப்பு அறிவு மற்றும் தொழில்முறை அனுபவம் உள்ளவர்களிடமிருந்து நியமிக்கப்பட்ட மூன்று உறுப்பினர்கள்.
- மருத்துவ ஆலோசனைக் குழுவில் மாநிலங்கள் / யூனியன் பிரதேசங்களின் பரிந்துரைக்கப்பட்டவர்களிடமிருந்து சுழற்சி அடிப்படையில் நியமிக்கப்பட்ட பத்து உறுப்பினர்கள்.
- மருத்துவ ஆலோசனைக் குழுவில் மாநிலங்கள் மற்றும் யூனியன் பிரதேசங்களின் பரிந்துரைக்கப்பட்டவர்களிலிருந்து ஒன்பது உறுப்பினர்கள் .  
இவர்களில் குறைந்தது 60% உறுப்பினர்கள் மருத்துவ பயிற்சியாளர்களாக இருக்க வேண்டும்.
# பிணைப்பு வரிசை

**பிணைப்பு வரிசை**, லினஸ் பாலிங் அறிமுகப்படுத்தியபடி, பிணைப்புகளின் எண்ணிக்கைக்கும் எதிர் பிணைப்புகளுக்கும் இடையிலான வேறுபாடு என வரையறுக்கப்படுகிறது.  
பிணைப்பு எண் என்பது ஒரு இணை அணுக்களுக்கு இடையிலான எதிர்மின்னி இரட்டைகளின் (பிணைப்புகள்) எண்ணிக்கை ஆகும். எடுத்துக்காட்டாக, ஈரணு நைட்ரசனின் N≡N பிணைப்பு வரிசை 3 ஆகும். அசிட்டிலீன் மூலக்கூற்றல் இரண்டு கார்பன் அணுக்கள் இடையிலான பிணைப்பு வரிசை அல்லது பிணைப்பு எண் 3 ஆகவும், மற்றும் பிணைப்பு வரிசை1 ஆகவும் உள்ளது. பிணைப்பு எண் அல்லது பிணைப்பு வரிசை ஒரு பிணைப்பின் நிலைத்தன்மையைக் குறிக்கிறது. ஒத்த எலக்ட்ரான் எண்ணிக்கையுள்ள இனங்கள் ஒரே பிணைப்பு வரிசையைக் கொண்டுள்ளன.  
உடனிசைவு அல்லது இயக்கவியலல்லாத பிணைப்பைக் கொண்ட மூலக்கூறுகளில், பிணைப்பு வரிசை ஒரு முழு எண்ணாக இருக்காது. பென்சீனில், பரவிய நிலையிலுள்ள அல்லது தனி இடத்தைக் கொண்டிராத மூலக்கூறு ஆர்பிட்டால்கள் ஆறு கார்பன்களுக்கு மேல் 6 பை எலக்ட்ரான்களைக் கொண்டிருக்கின்றன, அடிப்படையில் ஒவ்வொரு பை கார்பன் அணுக்களுக்கும் சிக்மா பிணைப்புடன் அரை பை பிணைப்பை அளிக்கிறது, இது கணக்கிடப்பட்ட பிணைப்பு வரிசை 1.5 ஐக் கொடுக்கும். மேலும், பிணைப்பு வரிசை 1.1 போன்றவை சிக்கலான சூழ்நிலைகளின் கீழ் எழக்கூடும், மேலும், இவை பிணைப்பு வரிசை 1 ஐக் கொண்டுள்ளவற்றின் பிணைப்பு வலிமையைக் குறிக்கலாம்.
# பிணைப்பு வரிசை

## மூலக்கூறு வட்டணைக் கோட்பாட்டில் பிணைப்பு வரிசை

மூலக்கூறு சுற்றுப்பாதைக் கோட்பாட்டில், **பிணைப்பு வரிசை** என்பது கீழே உள்ள சமன்பாட்டின் படி பிணைப்பு எலக்ட்ரான்களின் எண்ணிக்கைக்கும் எதிர் பிணைப்பு எலக்ட்ரான்களின் எண்ணிக்கைக்கும் இடையிலான வித்தியாசத்தின் பாதியாக வரையறுக்கப்படுகிறது. இது பெரும்பாலும் ஆனால் எப்போதும் அல்லாமல், அவற்றின் சமநிலை நீளத்திற்கு அருகிலுள்ள பிணைப்புகளுக்கு ஒத்த முடிவுகளை அளிக்கிறது, ஆனால் அது நீட்டப்பட்ட பிணைப்புகளுக்கு சரியான முடிவுகளை அளிப்பதில்லை. பிணைப்பு வரிசை என்பது பிணைப்பு வலிமையின் ஒரு குறியீடாகும்.மேலும், இது இணைதிறன் பிணைப்புக் கோட்பாட்டிலும் பரவலாகப் பயன்படுத்தப்படுகிறது.  
:பிணைப்பு வரிசை = (பிணைப்பில் உள்ள எலக்ட்ரான்களின் எண்ணிக்கை –எதிர் பிணைப்பில் உள்ள எலக்ட்ரான்களின் எண்ணிக்கை)/2  
பொதுவாக, பிணைப்பு வரிசை அல்லது பிணைப்புத் தரத்தின் மதிப்பு அதிகமாக, அதிகமாக பிணைப்பின் வலிமையும் அதிகமாகிறது. பிணைப்பு வரிசையின் மதிப்பு 1.5 -இற்கும் அதிகமாக இருந்தால், அது நிலையானதாக இருக்கும். -இன் (பிணைப்பு நீளம் 106 பிகோ மீட்டர், பிணைப்பு ஆற்றல் 269 கிலோ ஜுல்/மோல்) and (பிணைப்பு நீளம் 108 பிகோ மீட்டர், பிணைப்பு ஆற்றல் 251 கிலோ ஜுல்/மோல்) ஆகியவற்றின் தரவுகளிலிருந்து இது தெரிய வருகிறது.
# தெப்சிரிந்திரா

**சியாமின் ராணி தெப்சிரிந்திரா** (*Queen Debsirindra of Siam*), முன்பு **ராணி ராம்போய் பமராபிரோம்**, பிறப்பு பெயர் **இளவரசி ராம்போய் சிரிவாங்** (17 சூலை 1834 – 9 செப்டம்பர் 1862) மன்னர் மோங்குத்தின் இரண்டாவது மனைவியும், சுலலாங்கொர்ன் மன்னரின் தாயுமாவார்.
# தெப்சிரிந்திரா

## சுயசரிதை

ராணி தெப்சிரிந்திராவுடன்]]
இளவரசி ராம்போய் 1834 ஆம் ஆண்டில் சிறிவாங், இளவரசர் மட்டயாபிதக் ( மூன்றாம் ராமா மற்றும் கான்யூபின் சாப் ஆகியோரின் மகன்) மற்றும் லேடி நொய் (அம்மா நொய்) ஆகியோருக்கு பிறந்தார். இவர் மோன் வம்சாவளியைச் சேர்ந்தவர். இவரது தந்தை தனது 27 வயதில் இறந்தபோது, இவரது தாத்தா - அரசர் இவரையும் இவரது சகோதரி பன்னரையையும் தாய்லாந்தின் பெரிய அரண்மனைக்கு அழைத்துச் சென்றார். இவர்கள் அவருக்கு பிடித்த பேரக்குழந்தைகள் என்று கூறப்பட்டது. 1853 ஆம் ஆண்டில், ராம்போய் தனது பெரிய மாமா மோங்குத்தை மணந்தார் .(இவரைவிட 30 வயது மூத்தவர்) இதனால் பிரா ஓங் சாவோ (இளவரசி என்ற உயர் பதவி) என அழைக்கப்பட்டார். அதே ஆண்டில் இவர் இளவரசர் சுலலாங்கொர்னைப் பெற்றெடுத்தார். பின்னர் இவர் **ராணி ராம்போய்** ஆனார்.  
இவருக்கு மன்னர் மோங்குத்துடன் 4 குழந்தைகள் இருந்தனர்.  
1. இளவரசர் சுலலாங்கொர்ன், பின்னர் மன்னராக ஆனார். (1853-1910)
1. இளவரசி சந்திரமண்டோல்/சந்தோன்மோந்தன் பின்னர் இளவரசி விசுத்கிரசாத் என்ற பெயரில் அழைக்கப்பட்டார் (1855-1863)
1. இளவரசர் சதுரோன் ராஸ்மி/சதுரன் ராட்சாமி, பின்னர் இளவரசர் சக்ரவர்த்திபோங்ஸ் என அழைக்கப்பட்டார் (1856-1900).
1. இளவரசர் பானுரங்சி சவாங்வாங்சே, பின்னர் இளவரசர் பானுபந்துவோங்சே வோரதெச் என அழைக்கப்பட்டார் (1859-1928).  
இராணி ராம்போய் 1861 இல் இறந்தார். இவரது சகோதரி (மோங்குத்தின் மனைவியும் கூட), இளவரசி பன்னரை, தனது எஞ்சிய காலத்திற்கு மோங்குத்தின் மனைவியாக செயல்பட்டார். 1867 ஆம் ஆண்டில் சுலலாங்கொர்ன் முடிசூட்டப்பட்டபோது, இவரது மரணத்திற்குப் பிறகு தெப்சிரிந்திரமாதாயா, ராணி தாய் என்ற தலைப்பு வழங்கப்பட்டது. இவரது பேரன், வஜிராவுத் (ஆறாம் ராமா ), இஅவருக்கு இராணி தெப்சிரிந்திரா என்ற பெயரைக் கொடுத்தார்.
# சி. டி. ரவி

**சி. டி. ரவி** ஒரு இந்திய அரசியல்வாதி ஆவார். இவர் கர்நாடகா மாநிலத்தின் சுற்றுலாத்துறை அமைச்சர் ஆவார். இவர் பாரதிய ஜனதா கட்சி கட்சியை சேர்த்தவர். 2004 ஆம் ஆண்டு கர்நாடகா சட்டமன்றத் தேர்தலில் சிக்மகளூர் சட்டமன்றத் தொகுதியில், பாரதிய ஜனதா கட்சி உறுப்பினராக போட்டியிட்டுத் தேர்ந்தெடுக்கப்பட்டார். இவர் பாரதிய ஜனதா கட்சியின் தேசிய பொதுச் செயலாளராக நியமிக்கப்பட்டுள்ளார்.
# சதுரோன்ராஸ்மி

**இளவரசர் சதுரோன்ராஸ்மி, இளவரசர் சக்ரபத்ராடிபோங்சே (**13 சனவரி 1856 - 11 ஏப்ரல் 1900) இவர் சியாமின் (பின்னர் தாய்லாந்து ) இளவரசர் ஆவார். சக்ரி வம்சத்தில் உறுப்பினராக இருந்த இவர், மன்னர் மோங்குத், இராணி தெப்சிரிந்திரா ஆகியோரின் மகனாகவும், சுலலாங்கொர்ன் மன்னரின் தம்பியாகவும் இருந்தார்.
# செட்டிதோடி சாம்சுதீன்

**செட்டிதோடி சாம்சுதீன்** (பிறப்பு 22 மார்ச் 1970) ஒரு இந்திய நடுவர் ஆவார். ஐசிசி நடுவர்களின் எமிரேட்ஸ் லில் களப்பிரிவில் உறுப்பினராக உள்ளார். இவர் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் நடுவராக பணியாற்றுகிறார்.
# செட்டிதோடி சாம்சுதீன்

## நடுவர்

2013 ஆம் ஆண்டில் மூன்றாவது நடுவர் பிரிவில் ஐசிசி நடுவர்களின் பன்னாட்டு குழுவின் இந்திய பிரதிநிதியாக செட்டித்தோடி சம்சுதீன் நியமிக்கப்பட்டார்.
# சந்திரமண்டோல்

*'சந்திரமண்டோல் சோபோன் பாகியாவதி*, (Chandrmondol Sobhon Bhagiawati) (24 ஏப்ரல் 1855 - 14 மே 1863) ) இளவரசி விசுத்கிரசாத் என்றும் இளவரசி பா-யிங் அல்லது சோம்தெட்ச் சோ பா-யிங் என்றும் ("மாண்புமிகு இளவரசி") என்றும் அழைக்கப்படும் இவர் தாய்லாந்தின் இளவரசியும், மன்னர் மோங்குத் மற்றும் ராணி டெப்சிரிந்திராவின் மகளுமாவார்.
# சந்திரமண்டோல்

## சுயசரிதை

இளவரசி சந்தர்மண்டோல் என்ற பெயரில் 1855 ஏப்ரல் 24 அன்று பாங்காக்கில் உள்ள பெரிய அரண்மனையில், மோங்குத் மன்னருக்கும், டெப்சிரிந்திரா அரசிக்கும் ஒரே மகளாகப் பிறந்தார். இவருக்கு, இளவரசர் சுலாலாங்கார்ன் என்ற ஒரு மூத்த சகோதரும், இளவரசர் சதுரோன்ராஸ்மி, இளவரசர் பானுரங்சி சவாங்வோங்சே என்ற இரு இளைய சகோதரர்களும் இருந்தனர்.  
இவர் ஆரம்பத்தில் சந்தர்மண்டோல் என்று பெயரிடப்பட்டார். மேலும் 1862 ஆம் ஆண்டில் மன்னர் மோங்குத்தின் உத்தரவின் பேரில் சந்திரமண்டோல் சோபோன் பாகியாவதி என்று மாற்றப்பட்டார். இவரது தந்தை இவரை "நாங் நு" (தாய்: "சிறிய மகள்") என்றும் அழைத்தார். மேலும், அரண்மனை அதிகாரிகள் அன்பாக இவரை "பா-யிங்" என்று அழைத்தனர்.  
இவர் ஆங்கில மொழியிலும், மேற்கத்திய பழக்கவழக்கங்களிலும் அண்ணா லியோனோவன்ஸ் என்ற ஆசிரியரால் பயிற்றுவிக்கப்பட்டார்.  
இவர் 1863 மே 14 அன்று வாந்திபேதியால் இறந்தார். பேங்காக்கிலுள்ள சனம் லுாங்க் கல்லறையில் புதைக்கப்பட்டார். 1867 ஆம் ஆண்டில் இளவரசர் சுலலாங்கொர்ன் அரசராக முடிசூட்டிக் கொண்டபோது, இவருக்கு மரணத்திற்குப் பிறகு 3 மே 1884 அன்று இளவரசி விசுத்கிரசாத் ("தூய்மையான பெண்") என்று பெயரிட்டார்.
# சந்திரமண்டோல்

## மரபு

இவர் அன்னா அன்ட் த கிங் என்ற ஆங்கிலத் திரைப்படத்தில் "இளவரசி பா-யிங்" என்ற கதாபாத்திரமாக இருந்தார். மேலும், பேங்காக்கின் விசுத் கசாத் சாலைக்கு இவரது பெயரிடப்பட்டது.
# ஏலியன் (திரைப்படம்)

***ஏலியன் (ஆங்கிலம்: Alien) *** 1979 ஆம் ஆண்டு வெளிவந்த ஒரு அறிவியல்-புனைவு திகில் திரைப்படம் ஆகும். இத்திரைப்படம் ரிட்லி சுகாட் ஆல் இயக்கப்பட்டது. இத்திரைப்படத்தில் *நாசுடிராமோ* என்னும் விண்வெளிக்கப்பலின் குழு, ஒரு வெளியுலக உயிரியினை எதிர்கொள்கின்றனர்.  
*ஏலியன்* திரைப்படம் மே 25, 1979 அன்று வெளியானது. செப்டம்பர் 6 அன்று ஐக்கிய இராச்சியத்தில் வெளியிடப்பட்டது. பாராட்டுகளையும் வருவாய்களையும் பெற்று, சிறந்த திரை வண்ணத்திற்கான அகாதமி விருதினை வென்றது மேலும், மூன்று சனி விருதுகள், மற்றும் ஹூகோ விருதினை வென்றது. பல்வேறு விருதுகளுக்கு பரிந்துரைக்கப்பட்டது. வெளியான பல வருடங்கள் பின்னரும் பெரிதும் பாராட்டப்படுகிறது. 2002 ஆம் ஆண்டில் அமெரிக்கக் காங்கிரசு நூலகம் இத்திரைப்படத்தினை ஐக்கிய அமெரிக்க கலாச்சார முக்கியத்துவம் வாய்ந்தது என அறிவித்தது. 2008 ஆம் ஆண்டில், அமெரிக்க திரைப்பட நிறுவனம் இத்திரைப்படத்தினை அறிவியல் புனைவுத் திரைப்படங்களில் ஏழாவதாக பட்டியலிட்டது. எம்பையர் மாத இதழ், இத்திரைப்படத்தினை சிறந்த படங்களில் 33 ஆவதாக பட்டியலிட்டது.  
இத்திரைப்படத்தின் வெற்றி பல்வேறு திரைப்படங்கள், நூல்கள், வரைகதைகள், காணொளி விளையாட்டுகள் மற்றும் விளையாட்டு பொருட்கள் உருவாக்களுக்கு வழிவகுத்தது. இத்திரைப்படத்திற்கு தொடர்ச்சியாக *ஏலியன்சு* (1986), *ஏலியன் 3* (1992), மற்றும் *ஏலியன் ரீசர்ரெக்சன்* (1997) ஆகிய திரைப்படங்கள் வெளியாகின. *பிரடேட்டர்* திரைத் தொடருடன் இணைந்து இரண்டு திரைப்படங்கள் வெளியாகின - *ஏலியன் வெர்சஸ் பிரடேட்டர்* (2004) மற்றும் *ஏலியன் வெர்சஸ் பிரடேட்டர்: ரெக்குயியம்* (2007).  
இதன் முற்தொடர்ச்சித் தொடரில் இரு படங்கள் வெளியாகி உள்ளன - *புரோமிதியசு* (2012) மற்றும் *ஏலியன்: கவனன்ட்* (2017). இரண்டும் சுகாட்டினால் இயக்கப்பட்டது.
# ஏலியன் (திரைப்படம்)

## வெளியீடு

*ஏலியன்* திரைப்படம் முதியவர்கள் பார்வைக்கு மட்டும் என்று பல நாடுகளால் அறிவிக்கப்பட்டது. மே 25, 1979 அன்று ஐக்கிய அமெரிக்காவில் வெளியானது.
# ஏலியன் (திரைப்படம்)

## வெளியீடு

### வருவாய்

முதல் வார முடிவில் $3,527,881 வருவாயினை ஈட்டியது. முதல் நான்கு வாரங்களில் $16.5 மில்லியன் பெற்றது.
# ஏலியன் (திரைப்படம்)

## வெளியீடு

### விமர்சங்கள்

முதலில் விமர்சனங்கள் கலந்ததாக இருந்தன. பிரபல விமர்சகர்கள் சிலர் கடுமையான விமர்சனங்களையும் கொடுத்திருந்தனர் இருபது வருடங்களுக்கு பிறகு, சிறந்த திரைப்படங்களின் பட்டியல்களில் பெரிதும் இடம் பெறுகிறது.
# ஏலியன் (திரைப்படம்)

## வெளியீடு

### விருதுகள்

*ஏலியன்* திரைப்படம் 1979 ஆம் ஆண்டின் சிறந்த திரை வண்ணத்திற்கான அகாதமி விருதினை வென்றது. மேலும் சிறந்த தயாரிப்பிற்கான அகாதமி விருதிற்கு பரிந்துரைக்கப்பட்டது. பல்வேறு சனி விருதுகளையும் வென்றது - சிறந்த அறிவியல் புனைவுத் திரைப்படம், சிறந்த இயக்கம் மற்றும் சிறந்த துணை நடிகை. பிற சனி விருதுகளுக்கு பரிந்துரைகளைப் பெற்றது - சிறந்த நடிகை, சிறந்த ஒப்பனை, சிறந்த திரை வண்ணங்கள் மற்றும் சிறந்த திரைக்கதை. சிறந்த உடை அமைப்பு, சிறந்த தொகுப்பு, சிறந்த துணை நடிகர் ஆகிய பகுப்புகளில் பாப்தா விருதுகளை வென்றது.
# சின்னபூவே மெல்லபேசு (தொலைக்காட்சித் தொடர்)

**சின்னபூவே மெல்லபேசு** என்பது ஜீ தமிழ் தொலைக்காட்சியில் மதியம் 4 மணிக்கு ஒளிபரப்பாகும் ஒரு காதல் மெகாத்தொடர் ஆகும். 12 அக்டோபர் 2020 அன்று வெளியான இத்தொடரில் ஷ்ரத்தா ஆர்யா, தீரஜ் தூபர், மனித் ஜவுரா மற்றும் அஞ்சும் ஃபக்கிஹ் ஆகியோர் நடிக்கிறார்கள்.  
ஜீ தமிழ் தொலைக்காட்சியில் ஒளிபரப்பாகி வரும் இனிய இரு மலர்கள் என்ற தொடரின் கிளைக்கதையாக இத்தொடர் அமைந்துள்ளது.
# சின்னபூவே மெல்லபேசு (தொலைக்காட்சித் தொடர்)

## நடிகர்கள்

### முக்கிய கதாபாத்திரங்கள்

- ஷ்ரத்தா ஆர்யா - பிரீத்தா கரண் லூத்ரா, சரளா-ரகுவீரின் மகள், கரணின் மனைவி
- தீரஜ் தூபர் - கரண் லூத்ரா, ரேகா-மஹேஷின் இளைய மகன்
- மனித் ஜவுரா - ரிஷப் லுத்ரா, ரேகா-மஹேஷின் மூத்த மகன், ஷெர்லினின் கணவர்
# சின்னபூவே மெல்லபேசு (தொலைக்காட்சித் தொடர்)

## நடிகர்கள்

### துணை கதாபாத்திரங்கள்

- அஞ்சும் ஃபக்கிஹ் - ஸ்ருதி அரோரா, சரளா-ரகுவீரின் இளைய மகள், ப்ரீத்தாவின் தங்கை, சமீரின் காதலி
- ருஹி சதுர்வேதி - ஷெர்லின் குரானா, ரிஷப்பிற்கு நிச்சயமானவர்
- சஞ்சய் கக்னானி- பிருத்வி மல்ஹோத்ரா, ஷெர்லினின் நண்பன்
- அபிஷேக் கபூர் - சமீர் லூத்ரா, ரிஷப்-கரண் ஆகியோரின் ஒன்றுவிட்ட சகோதரன், ஸ்ருதியின் காதலன்
- மது ராஜா - சரளாவின் மாமியார், பிரக்யா, ப்ரீத்தா, அம்மு மற்றும் ஸ்ருதி ஆகியோரின் பாட்டி
- சுப்ரியா சுக்லா - சரளா அரோரா, ரகுவீரின் மனைவி - பிரக்யா, அம்மு, ப்ரீத்தா, ஸ்ருதி ஆகியோரின் தாய்
- அனிஷா ஹிந்துஜா - ராக்கி லூத்ரா, மஹேஷின் மனைவி - ரிஷப், கரண் ஆகியோரின் தாய்
- நவீன் சைனி - மஹேஷ் லூத்ரா, ரேகாவின் கணவர் - ரிஷப், கரண் ஆகியோரின் தந்தை
- நீலம் மெஹ்ரா - பானி லூத்ரா, லூத்ரா குடும்பத் தலைவி, மகேஷ், சுரேஷ் மற்றும் கரீனா ஆகியோரின் தாய்
- உஷா பச்சனி - கரீனா லூத்ரா, மகேஷ் மற்றும் சுரேஷின் சகோதரி, கிருத்திகாவின் தாய்
- ஸ்வாதி கபூர் - மஹிரா கண்ணா, கரணை ஒருதலையாக காதலிப்பவர்
- நவீன் ஷர்மா - அக்ஷய் அஹுஜா, ருச்சிகாவின் காதலர், மேகாவின் கணவர், கிருத்திகாவிற்கு நிச்சயமானவர்
# தேவிமலை

**தேவிமலை** (**Devimala)** என்பது கேரளாவின் இடுக்கி மாவட்டத்தில் மேற்குத் தொடர்ச்சி மலைப்பகுதியில் தேவிகுளம் தாலுக்காவில் அமைந்துள்ள 14வது உயர்ந்த சிகரமாகும். தேவிமலை சிகரம் கேரளாவில் ஆனைமலைப் பகுதியில் உள்ளது. இது மூணாறுக்கு அருகே தேவிகுளம் தேயிலைத் தோட்டப்பகுதியில் அமைந்துள்ளது. தேவிகுளம் மலைப்பகுதியில் உள்ள உயர்ந்த சிகரம் இதுவாகும். இது சுமார் 2,521 மீட்டர் உயரத்தில் அமைந்துள்ளது(8731&nbsp;அடிகள்). ஆனைமுடி இந்த சிகரத்தின் அருகே அமைந்துள்ளது. இது தென்னிந்தியாவில் 7வது உயர்ந்த பகுதியாகும்.
# உருகுதன்மை

**ஒரு பொருளின்** உருகுதன்மை என்பது வெப்பப்படுத்தும் போது உருகுதலுக்கு உள்ளாதலின் இலகுத்தன்மை அல்லது அப்பொருள் உருகுவதற்குத் தேவைப்படும் வெப்பத்தின் அளவு எனலாம். பற்றாசு போன்ற பற்றவைப்பில் பயன்படும் பொருள்கள் ஒப்பீட்டளவில் மிகக்குறைந்த வெப்பநிலையில் உருகும் தன்மை பெற்றவையாக இருப்பதால் இவை இரண்டு உலோகத்தன்மையுள்ள பொருள்களை ஒன்றோடு ஒன்று இணைப்பதற்குப் பயன்படுத்தப்படுகிறது. பற்றாசு போன்ற பொருள்கள் அது எந்த உலோகங்களை இணைப்பதற்காகப் பயன்படுத்தப்படுகிறதோ அவற்றை விட முன்னதாக உருகி விடுகிறது. மறுபுறத்தில், ஊது உலைகளின் உட்புறத்தில் உலை உள்பூச்சாகப் பயன்படுத்தப்படும் தீக்காப்பு செங்கற்கள் மிக அதிக வெப்பநிலையில் மட்டுமே உருகும் தன்மை உடையனவாக இருக்க வேண்டும். எனவே குறைந்த உருகுதன்மையைக் கொண்டிருக்கும். மிக அதிக வெப்பநிலையில் மட்டுமே உருகும் பொருட்கள் அனல் எதிர்ப்புப் பொருட்கள் என்று அழைக்கப்படுகின்றன.
# உருகுதன்மை

## அறிவியல் முறைகள்

சில கலவைகள் / பொருட்களின் உருகுந்தன்மையைக் கண்டறிய, 2 முறைகள் உள்ளன:
# உருகுதன்மை

## அறிவியல் முறைகள்

### வெப்ப சோதனை

உருகு தன்மையைத் தீர்மானிக்கப் பயன்படுத்தப்படும் பொதுவான சோதனை, மாறக்கூடிய வெப்ப மூலத்தைப் பயன்படுத்துவதும், தொடர்புடைய அளவுகளுடன் அதிகரிப்பதும் ஆகும்.
# உருகுதன்மை

## அறிவியல் முறைகள்

### சாம்பல் உருகுதன்மை சோதனை

நிலக்கரி பகுப்பாய்வின் பின்னணியில், நிலக்கரியின் எஞ்சிய நிலக்கரி சாம்பலின் உருகுதன்மை யைமதிப்புகள் பெரும்பாலும் குறிப்பிடப்படுகின்றன. ஒரு கூம்பு சாம்பல் மாதிரியின் வடிவியல் மாற்றங்களின் அடிப்படையில் அனுபவ முறையைப் பயன்படுத்தி மதிப்புகள் தீர்மானிக்கப்படுகின்றன. சாம்பலின் இணக்கத்தன்மையைக் கண்டிறிவது ஆர்வத்தைத தூண்டுவதாக உள்ளது, ஏனெனில் இது எரியும் போது உற்பத்தி செய்யப்படும் சாம்பற்கட்டி பொருளின் பண்புகளைத் தோராயமாக குறிக்கிறது.
# இரவிமலை

**இரவிமலை** (**Eravimala**; ഇരവിമല) என்பது இந்தியாவின் மேற்குத் தொடர்ச்சி மலையில் ஆனைமலை மலைப்பகுதியில் அமைந்துள்ள மிக உயர்ந்த சிகரமாகும். இது கேரளாவின் இடுக்கி மாவட்டத்தில் உயரத்தில் அமைந்துள்ளது. இடுக்கி மாவட்டத்தில் அமைந்துள்ள மிக உயர்ந்த 14 சிகரங்களுள் இதுவும் ஒன்று (கடல் மட்டத்திலிருந்து (மேலே). இப்பகுதியில் உயர்ந்த சிகரம் ஆனைமுடியாகும். இது சுமார் உயரத்தில் உள்ளது. இது தென்னிந்தியாவின் உயர்ந்த சிகரங்களுள் பத்தாவது ஆகும்.  
இடுக்கி மாவட்டத்தில் உள்ள மற்ற முக்கிய சிகரங்கள் (2,000 மீட்டருக்கு மேல்) கீழே கொடுக்கப்பட்டுள்ளன.  
- ஆனைமலை
- தேவிமலை
- கரிம்குளம்
- தேவிகுளம்
- குமரிக்கல்
- காட்டுமலா
- பெருமாள்
- குடூர்
- சபரிமலை
- காபூலா
- கரிமலா
- அஞ்சநாடு
- சேந்தவரா
# கரிமலை கோபுரம்

**கரிமலை கோபுரம்** **(Karimala Gopuram; കരിമല ഗോപുരം)** என்பது கேரள மாநிலம் திருச்சூர் மாவட்டத்தில் உள்ள உயரமான சிகரமாகும். இது பரம்பிகுளம் வனவிலங்கு சரணாலயத்தின் தெற்கு எல்லையில் அமைந்துள்ளது. இது கேரள மாநிலம் திருச்சூர் மாவட்டத்தின் சாலகுடி தாலுகா மற்றும் பாலக்காடு மாவட்டத்தின் சித்தூர் தாலுகாவின் எல்லையில் அமைந்துள்ளது. மேற்குத் தொடர்ச்சி மலையில் கடல் மட்டத்திலிருந்து சுமார் 1,439 மீ உயரத்தில் இந்த சிகரம் அமைந்துள்ளது.
# காட்டுமலை

**காட்டுமலை (Kattumala;** കാട്ടുമല) என்பது கேரள மாநிலம் இடுக்கி மாவட்டத்தில் உள்ள உயரமான சிகரங்களில் ஒன்றாகும். இது இரவிக்குளம் தேசிய பூங்கா பகுதியில் அமைந்துள்ள ஆனைமுடிக்கு அடுத்ததாக உள்ள இரண்டாவது மிக உயர்ந்த சிகரமாகும். இது மூணாருக்கு அருகில் அமைந்துள்ளது. இது கடல் மட்டத்திலிருந்து சுமார் 2,552 மீ உயரத்தில் உள்ளது. இது தென்னிந்தியாவின் எட்டாவது மிக உயர்ந்த சிகரம் ஆகும். பெருமாள் மலைச் சிகரம் இந்த சிகரத்திற்கு மிக அருகில் உள்ளது.
# மர்மிக்

**மர்மிக்** (*Marmik*) என்பதுமராத்திய மொழியில் செய்திகளை வெளியாகும் கேலிச்சித்திர வார இதழ் ஆகும் . இதுமகாராஷ்ட்ராமாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 1960 ஆண்டு அகத்து 13 அன்றுசிவ சேனாகட்சியின் தலைவரானபால் தாக்கரேவால்மும்பையில்தொடங்கப்பட்டது.சிவ சேனாகட்சியின் அதிகாரப்பூர்வ வார இதழ் ஆகும்.மர்மிக் வார இதழின் நிர்வாக ஆசிரியராக, மஹாராஷ்டிரா முதல்வர் உத்தவ் தாக்கரேயின் மனைவி ராஷ்மி தாக்கரே உள்ளார்
# மர்மிக்

## வரலாறு

பால் தாக்கரே, தி ப்ரீ பிரஸ் ஜர்னல்' என்ற ஆங்கில தினசரி நாளிதழில், "கார்ட்டூனிஸ்ட்' ஆக வாழ்க்கையை பணியாற்றினார் . 1960ல் அதிலிருந்து விலகி, சொந்தமாக, "மர்மிக்' என்ற வார இதழை துவங்கினார்.குறிப்பாக குஜராத்தியர் மற்றும் தென்னிந்தியக் கூலி வேலையாட்களை இலக்காக்கி, மும்பையில் மராத்தியர்-அல்லாதவர்களின் செல்வாக்கை எதிர்ப்பதற்கான பிரசாரமாக அதைப் பயன்படுத்திக் கொண்டார்
# பானுரங்சி சவாங்வாங்சே

**பானுரங்சி சவாங்வோங்சே, இளவரசர் பானுபந்து வோங்செவோரதேஜ்** (Bhanurangsi Savangwongse, the Prince Bhanubandhu Vongsevoradej) (11 சனவரி 1859 &ndash; 13 ஜூன் 1928) இவர் தாய்லாந்தின்<nowiki/>மன்னர் மோங்குத், இராணி தெப்சிரிந்திரா ஆகியோரின் மகனாவார்.  
இளவரசர் தனது மூத்த சகோதரரும், மன்னருமான சுலலாங்கொர்னின் அரசாங்கத்தில் சியாமியப் பேரரசின் இராணுவத்தின் தளபதி பதவி உட்பட பல பதவிகளை வகித்த போதிலும், இவர் தாய் அஞ்சல் சேவையின் நிறுவனராகவும், வஜிராவுத் மன்னரின் ஆட்சியின்போது சையாமையப் பேரரசின் இராணுவத்தில் முதல் *பீல்ட் மார்ஷல்* என சிறப்பாக நினைவுகூரப்படுகிறார்..  
இளவரசர் பீரா என்று நன்கு அறியப்படும், இவரது மகன் இளவரசர் பிரபொங்சே பானுதெச் பார்முலா 1 பந்தய வீரராவார்.
# பானுரங்சி சவாங்வாங்சே

## ஆரம்பகால வாழ்க்கையும், கல்வியும்

) முன் இளவரசர் பானுரங்சி சவாங்வாங்சேயின் சிலை]]
இளவரசர் பானுரங்சி சவாங்வாங்சே என்ற பெயரில் 1860 சனவரி 11 அன்று பேங்காக்கின் பெரிய அரண்மனையில் பிறந்தார். இவருக்கு சுலலாங்கொர்ன், இளவரசி சந்திரமண்டோல் மற்றும் இளவரசர் சதுரோன்ராஸ்மி உட்பட 3 சகோதர சகோதரிகள் இருந்தனர் . 2 ஆண்டுகளுக்குப் பிறகு, இவரது தாயார் இறந்தார். பின்னர், இவரது தந்தை இவரது 10 வயதில் இறந்தார். மன்னர் மோங்குத்தின் இறுதி சடங்கு ஊர்வலத்தில் அரிசியை சிதறடித்தார். இவருக்கு 12 வயதாக இருந்தபோது, இவரை சுலலாங்கொர்ன் மன்னர் "மாண்புமிகு இளவரசராக" நியமித்தார். பெரிய அரண்மனையின் மகா பிரசாத் சிம்மாசன மண்டபத்தில் ஒரு அரச விழாவை நடத்தவும் செய்தார். இவருக்கு 13 வயதானபோது வாட் பிரசிறீ ரத்தின சசாதகரத்தில் புதிய நியமிப்பை பெற்றார்.  
இவர், பெண் ஆசிரியர்களின் பள்ளியில் தனது படிப்பைத் தொடங்கினார். அதன்பிறகு, கெமர், பாலி ஆகியோரின் புத்தகங்களை பிராயா பிரியத்தி தம்மதா பணியகத்தில் பயின்றார். அதன்பிறகு, இவர் 1872 முதல் அரசரின் காவலர் பணியகத்தில் இராணுவக் கல்வியைப் பயின்றார். மேலும் பிராயா சிறீசூந்தோர்ன் வகாம் (நொய் அஜாராயங்குல்) என்பவரிடமிருந்து தாய் மொழியைக் கற்றுக்கொண்டார். இதில் ஆட்சிப்பணி மரபுகள் மற்றும் இளவரசர் மகாமாலா, இளவரசர் பம்ரப்போரபக்கிடமிருந்து அரச மரபுகள் ஆகியவற்றைப் படித்தார்.
# பானுரங்சி சவாங்வாங்சே

## தொழில்

அரசரின் காவலர் பணியகத்தில் முதல் லெப்டினன்ட்டாக சிறப்பு அதிகாரி பதவியில் இராணுவ சேவையில் இவர் சேர்ந்தார். மன்னர் சுலலாங்கொர்ன் சிங்கப்பூர் (2 வது முறை), பர்மா, இந்தியா, இங்கிலாந்தின் சில பகுதிகள், மலாயாவின் மேற்கு கடற்கரை ஆகிய இடங்களுக்கு பயணம் செய்யத் தொடங்கியபோது இவரும் உடன் சென்றார். மன்னர் சுலலாங்கொர்னின் குழு, முதன்மைக்குழுவின் அமைச்சர், பாதுகாப்பு அமைச்சக தலைவர், மன்னர் ஆறாம் ராமாவின் முதன்மைக்குழுவின் தலைவர், காவல்துறை தலைவர், கடற்படைத் துறை தளபதி, அஞ்சல் மற்றும் தந்தி துறையின் தலைமை இயக்குநர் போன்ற பல பதவிகளை இவர் வகித்துள்ளார்.
# பானுரங்சி சவாங்வாங்சே

## இறப்பு

இவர் 1928 சூன் 13 அன்று புராஃபாபிரோம் அரண்மனையில் தனது 68 வயதில் இறந்தார்.
# பானுரங்சி சவாங்வாங்சே

## வாரிசுகள்

இவருக்கு 9 மகன்களும், 7 மகள்களும் என 16 குழந்தைகள் இருந்தனர்.
# திபியசம்பந்த்

**இளவரசி திபியசம்பண்ணா** (Princess Dibyasambanna) (17 மே 1885 - 26 சூலை 1908) **திபியசம்பண்ணா பானுபந்த்** என்றும் அழைக்கப்பட்ட இவர் சியாமின் இளவரசி (பின்னர் தாய்லாந்து ) ஆவார். இவர் சியாமி சக்ரி வம்சத்தின் உறுப்பினராக இருந்தார். குறிப்பாக பானுபந்த் குடும்பத்தில், இளவரசர் பானுரங்சி சவாங்வோங்சே என்பவருக்கும், மாம் லியாமின் மகளாவார்.
# திபியசம்பந்த்

## சுயசரிதை

இளவரசி திபியசம்பண்ணா என்ற பெயரில் பானுரங்சி சவாங்வொங்சே என்பவருக்கும் மாம் லியாம் ஆகியோரின் மூத்த குழந்தையாக, 1885 சூலை 7இல் புராபாபிரோம் அரண்மனையில் பிறந்தார். பெயரைப் பொறுத்தவரை, திபியசம்பண்ணா பானுபந்த் என்ற பெயரை மன்னர் சுலலாங்கொர்ன் வழங்கினார். குழந்தை பருவத்திலிருந்தே மன்னர் சுலலாங்கொர்னுடன் நெருக்கமாக இருந்தார். இவர் 1990 பிப்ரவரி 28 அன்று சம்பன் இளவரசர் அபகர கியார்டிவொங்சேவுடன் திருமணம் செய்து கொண்டார. இளவரசர் கியாட் அபகரா (ஒரே நாளில் பிறந்து இறந்தார்), இளவரசர் ஆதித்யா திபாபா மற்றும் இளவரசர் ரங்சியகோர்ன் அபகரா ஆகிய 3 மகன்கள் பிறந்தனர்.  
இளைய மகனான இளவரசர் ரங்சியாகோர்ன் அபகராவுக்கு 1 வயது மட்டுமே இருந்தபோது, 1908 சூலை 26 அன்று இவர் நஞ்சு காரணமாக இறந்தார்.
# நெரிடா கேமலியான்

***நெரிடா கேமலியான் (Nerita chamaeleon)*** கடல் வாழ் மெல்லுடலிகளில் வயிற்றுக்காலியில் நெரிடிடே குடும்பத்தினைச் சார்ந்த இனமாகும்.
# நெரிடா கேமலியான்

## விளக்கம்

இவற்றின் ஒட்டின் அளவு மிகச் சிறியது. இது 25 மி.மீ வரை வளரும். இவை இயற்கையில் வண்ணமயமானவை. பொதுவாக அலைகள் வீசும் பாறைகள் நிறைந்த கரைப்பகுதியில் காணப்படுகின்றது. இவை இரவு நேரங்களில் சுறுசுறுப்பாக இருக்கின்றது.
# நெரிடா கேமலியான்

## பரவல்

இந்த நத்தை புலாவ் உபின், சாங்கி, தனா மேரா, மெரினா சவுத், லாப்ரடோர், சென்டோசா, புலாவ் புக்கோம், செயின்ட் ஜான்ஸ் தீவு, புலாவ் ஹந்து, புலாவ் செமகாவ், புலாவ் சலு, துவாஸ் மற்றும் இந்தியாவில் கோதாவரி பிராந்தியத்தின் கடற்பரப்பில் காணப்படும் பாறைகள் மற்றும் கழிமுகங்களில் காணப்படுகிறது.
# ஜீ சூப்பர் ஃபேமிலி

**ஜீ சூப்பர் ஃபேமிலி** என்பது ஜீ தமிழ் தொலைக்காட்சியில் 4 அக்டோபர் 2020 முதல் 7 பெப்ரவரி 2021 ஆம் ஆண்டு வரை ஞாயிறு பகல் 2:30 மணிக்கு ஒளிபரப்பான நட்சத்திர குடும்ப விளையாட்டு போட்டி தொலைக்காட்சி நிகழ்ச்சி ஆகும். இந்த நிகழ்ச்சியை *மிர்ச்சி விஜய்* தொகுத்து வழங்கியுள்ளார்.
# ஜீ சூப்பர் ஃபேமிலி

## நிகழ்ச்சியின் கண்ணோட்டம்

இது ஜீ தமிழ் சின்னத்திரை நடிகர்கள் மட்டும் திரைக்கு பின்னால் அவர்களது திறமை தங்களது நாடக குடும்பத்துடன் வெளிக்காட்டும் நிகழ்ச்சியாகும்.
# ஜீ சூப்பர் ஃபேமிலி

## போட்டியாளர்கள்

| சீரியல்கள் | நட்சத்திரங்கள் |
| --- | --- |
| செம்பருத்தி | கார்த்திக் ராஜ், ஷபானா ஷாஜஹான், லட்சுமி, ஜனனி அசோக் குமார், கதிர். |
| சத்யா | விஷ்ணு, ஆயிஷா, இந்திரன், சந்தோஷ், சந்தியா. |
| கோகுலத்தில் சீதை | நந்தா, ஆஷா கவுடா, வைஷாலி தனிகா, மதுமிதா, ஷங்கரேஷ்குமார், ஃபவ்சில் ஹிதாயா. |
| யாரடி நீ மோகினி | ஸ்ரீ குமார், நச்சத்திரா, சைத்ரா, சுர்ஜித், சாலினி ராஜன், பவித்ரன், VJ சசிகலா. |
| நீதானே எந்தன் பொன்வசந்தம் | ஜெய் ஆகாஷ், தர்சனா அசோகன், ரிஷ்மிதா, நிவாஷினி திவ்யா, சோனியா, சுபிக்ஷா, கார்த்திக் சசிதரன், ராஜ வெற்றி பிரபு. |
| ஒரு ஊருல ஒரு ராஜகுமாரி | அஷ்வினி, புவியரசு, அழகப்பன், சுவாதி, விஷ்ணுகாந்த், சாய்ரா பானு, சுதர்சனம். |
| என்றென்றும் புன்னகை | தீபக் குமார், நிதின் ஐயர், நட்சத்திரா ஸ்ரீனிவாஸ், VJ சசிகலா, முரளி, இந்திரன், ராகவி. |
| ராஜாமகள் | ரியாஸ், ஐரா அகர்வால், சத்திய சாயி, வனஜா, ஸ்ரீதிக் ஸ்ரீராம், யுவன்ராஜ் நேத்ரன். |
| பூவே பூச்சூடவா | கார்த்திக் வாசுதேவன், ரெஸ்மா, கிருதிகா லட்டு, தனலட்சுமி, சாந்தினி பிரகாஷ், திவாகர், சந்தோஷ். |
| சூர்யவம்சம் | ஆஷிஷ் சக்ரவர்த்தி, நிகிதா ராஜேஷ், அனிதா வெங்கட், மதன், சிந்து, தாச்சாயனி, கரோலின், பிர்லா போஸ். |
| இரட்டை ரோஜா | அக்ஷய் கமல், நிமேஷ் சாகர், சாந்தினி தமிழரசன், மீரா கிருஷ்ணா, திவாகர், மௌனிகா, இந்திரன். |
# ஜீ சூப்பர் ஃபேமிலி

## போட்டிகள்

| அத்தியாயம் | குடும்பம் 1 | குடும்பம் 2 | வெற்றியாளர் |
| --- | --- | --- | --- |
| 1 | யாரடி நீ மோகினி | சத்யா | சத்யா |
| 2 | செம்பருத்தி | பூவே பூச்சூடவா | செம்பருத்தி |
# குமரிக்கல் மலை

**குமரிக்கல் மலை (Kumarikkal Mala;** மலையாளம் : കുമരിക്കല് മല) என்பது கேரளாவில் மேற்குத் தொடர்ச்சி மலையில் அமைந்துள்ள சின்னார் வனவிலங்கு சரணாலயப் பகுதியில் மட்டத்திலிருந்து சுமார் 2,522 மீட்டர் உயரத்தில் அமைந்த சிகரமாகும். இது சின்னார் வனவிலங்கு சரணாலயத்தில் மிக உயரமான சிகரமாகவும், ஆனமலைப் பகுதியில் அமைந்த 2,000 மீட்டருக்கும் உயரமான மலைச் சிகரங்களில் ஒன்றாகவும் உள்ளது.  
இந்த மலை உச்சியிலிருந்து சின்னார் நதி உருவாகிறது. நந்தலா மலை, வெள்ளைக்கல் மலை, விரியோட்டு மலை மற்றும் கோட்டகொம்பு மலை இப்பகுதியில் உள்ள முக்கிய சிகரங்கள் ஆகும். நீலகிரி வரையாடு இம்மலையின் சரிவுகளில் காணப்படுகிறது.  
குமரிக்கல் மலைக்கு அருகே அமைந்துள்ள மலை வாழிடமாக மூணாறு அமைந்துள்ளது.